text: আইরিশ ফুটবল অ্যাসোসিয়েশন (; এছাড়াও সংক্ষেপে আইএফএ নামে পরিচিত) হচ্ছে উত্তর আয়ারল্যান্ডের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৮০ সালের ১৮ই নভেম্বর তারিখে প্রতিষ্ঠিত হয়েছে। এটি প্রতিষ্ঠার ৩১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭৪ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এছাড়াও ফুটবল খেলার নিয়ম নির্ধারণকারী সংস্থা ইন্টারন্যাশনাল ফুটবল অ্যাসোসিয়েশন বোর্ডে (আইএফএবি) এই সংস্থাটির সদস্যপদ রয়েছে। এই সংস্থার সদর দপ্তর উত্তর আয়ারল্যান্ডের রাজধানী বেলফাস্টে অবস্থিত।
  
  এই সংস্থাটি ১৮৮০ সাল হতে ১৯৫০ সাল পর্যন্ত আয়ারল্যান্ড জাতীয় ফুটবল দলের সকল কার্যক্রম পরিচালনা করেছে। এটি উত্তর আয়ারল্যান্ডের পুরুষ, নারী এবং যুব জাতীয় দলের পাশাপাশি ঘরোয়া ফুটবলে প্রতিযোগিতার সকল কার্যক্রম পরিচালনা করে। বর্তমানে আইরিশ ফুটবল অ্যাসোসিয়েশনের সভাপতির দায়িত্ব পালন করছেন ডেভিড মার্টিন এবং সাধারণ সম্পাদকের দায়িত্ব পালন করছেন জ্যাক গ্রান্ডি।
  
  নারী ফুটবল
  উত্তর আয়ারল্যান্ড নারী ফুটবল অ্যাসোসিয়েশন (এনআইডব্লিউএফএ) আইএফএ-র নারী ফুটবলের অংশ। এটি একটি মহিলা কাপ, নারী লীগ এবং উত্তর আয়ারল্যান্ড মহিলা জাতীয় ফুটবল দলের সকল কার্যক্রম পরিচালনা করে। ২০১৪ সালের এপ্রিল মাসে, উত্তর আয়ারল্যান্ডের সংস্কৃতি, কলা ও অবসরকালীন কার্ল বি চিউলিন আইএফএ-এর তহবিল হ্রাস করার হুমকি দিয়েছিলেন, যদি না এটি নারী ফুটবলকে তাদের "চিন্তাভাবনা"য় না আনে।
  
  সভাপতি
  ১৮৮০–১৮৮৯: লর্ড স্পেন্সার শিচেস্টার
  ১৮৮৯–১৯০৯: লন্ডনডেরির মার্কাস
  ১৯০৯–১৯১২: আলেক্সান্দার এইচ. থমসন
  ১৯১২–১৯১৪: হিউ হেগান
  ১৯১৪–১৯৪৫: স্যার জেমস ম্যাকলমান উইল্টন
  ১৯৪৫–১৯৪৮: অস্টিন ডোনেলি
  ১৯৪৮–১৯৫৭: ফ্রেডেরিক জে ককরেন
  ১৯৫৭–১৯৫৮: জোসেগ ম্যাকব্রাইড
  ১৯৫৮–১৯৯৪: হ্যারি কাভান
  ১৯৯৫: স্যামি ওয়াকার্ন
  ১৯৯৫–২০০৭: জিম বয়েস
  ২০০৭–২০১০: রেমন্ড কেনেডি
  ২০১০–২০১৬: জিম শ
  ২০১৬–বর্তমান: ডেভিড মার্টিন
  
  উৎস: এম. ব্রডি (এড.) দ্য নর্দার্ন আয়ারল্যান্ড সকার ইয়ারবুক ২০০৮/২০০৯. বেলফাস্ট:উলস্টার টাটলার পাবলিকেশন্স
  
  কর্মকর্তা
  
  তথ্যসূত্র
  
  বহিঃসংযোগ
  
    
    
   ফিফা-এ আইরিশ ফুটবল অ্যাসোসিয়েশন 
   উয়েফা-এ আইরিশ ফুটবল অ্যাসোসিয়েশন 
   প্রাতিষ্ঠানিক আইরিশ এফএ ইউটিউব চ্যানেল
   প্রাতিষ্ঠানিক আইরিশ এফএ বেবো পাতা
  
  বিষয়শ্রেণী:আইরিশ ফুটবল অ্যাসোসিয়েশন
  বিষয়শ্রেণী:১৮৮০-এ উত্তর আয়ারল্যান্ডে প্রতিষ্ঠিত
  বিষয়শ্রেণী:১৮৮০-এ প্রতিষ্ঠিত ক্রীড়া সংস্থা
  বিষয়শ্রেণী:উত্তর আয়ারল্যান্ডের ক্রীড়া নিয়ন্ত্রণ সংস্থা
  বিষয়শ্রেণী:উত্তর আয়ারল্যান্ডের ফুটবল পরিচালনা পরিষদ
  বিষয়শ্রেণী:উয়েফার সদস্য
title: আইরিশ ফুটবল অ্যাসোসিয়েশন